《婺源道中》
元代·方回

盘山莫讶去程赊，风俗真淳尚可嘉。
行客门前方下马，主人店里已烹茶。
百泉怒喷常疑雨，万木阴森不见花。
倚杖苍崖忆何事，白云深处晦翁家。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。